[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 18.1.2008

KOM(2008) 15 endelig

FORELØBIGT FORSLAG TIL ÆNDRINGSBUDGET NR. 1 TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTION Sektion III – Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 1TIL DET ALMINDELIGE BUDGET FOR 2008

OVERSIGT OVER UDGIFTER EFTER SEKTIONSektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], senest ændret ved Rådets forordning (EF, Euratom) nr. 1995/2006[2], særlig artikel 37,

forelægger Europa-Kommissionen hermed budgetmyndigheden et foreløbigt forslag til ændringsbudget nr. 1 til budgettet for 2008 på grundlag af nedenstående begrundelse.

INDHOLDSFORTEGNELSE

1. Indledning 4

2. Anvendelse af EU's Solidaritetsfond 4

2.1. Det Forenede Kongerige: Oversvømmelser i juni/juli 2007 4

2.2. Finansiering 5

3. Forvaltningsorganer inden for forskning 6

3.1. Forvaltningsorganet for Det Europæiske Forskningsråd (ERCEA) 7

3.2. Forvaltningsorganet for forskning (REA) 8

4. Ændring af FRONTEX-agenturets stillingsfortegnelse 9

5. Galileoprogrammet – Administrativ forvaltning 9

6. Ekstraordinære kriseudgifter 10

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME 11

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og oversigten over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og oversigten over indtægter og udgifter efter sektion er vedlagt til orientering som budgetbilag.

1. Indledning

Det foreløbige forslag til ændringsbudget (FFÆB) nr. 1 til budgettet for 2008 omfatter følgende:

- anvendelsen af et beløb på 162,4 mio. EUR i forpligtelses- og betalingsbevillinger fra EU's solidaritetsfond som følge af de kraftige storme, som Det Forenede Kongerige var udsat for i juni og juli 2007

- den nødvendige tilpasning af budgetstrukturen med henblik på indarbejdelse af Forvaltningsorganet for Forskning (REA) og Forvaltningsorganet for Det Europæiske Forskningsråd (ERCEA)

- ændringen af stillingsfortegnelsen i Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser (Frontex)

- oprettelse af budgetpost 06 01 04 12 vedrørende Galileoprogrammet – udgifter til administrativ forvaltning, jf. Kommissionens reviderede forslag (KOM(2007)535)

- oprettelse af artikel 27 01 11 vedrørende ekstraordinære kriseudgifter, som skal anvendes til finansiering af ekstraordinære udgifter i forbindelse med anerkendte kriser. Posten forsynes med et p.m.

Kun anvendelsen af EU's solidaritetsfond vil have en nettovirkning for budgettet.

2. Anvendelse af EU's Solidaritetsfond

I juni og juli 2007 blev forskellige egne af Det Forenede Kongerige som følge af en bølge af usædvanligt kraftigt regnfald ramt af voldsomme oversvømmelser med heraf følgende store skader. Det Forenede Kongerige søgte inden for den frist på ti uger, der er fastsat i artikel 4 i Rådets forordning (EF) nr. 2012/2002[3], om finansiel bistand fra EU's Solidaritetsfond som følge af oversvømmelserne.

Kommissionens tjenestegrene har foretaget en grundig gennemgang af ansøgningen på grundlag af forordning (EF) nr. 2012/2002, særlig artikel 2, 3 og 4. Der blev den 10. december 2007 vedtaget en meddelelse til Kommissionen om Det Forenede Kongeriges ansøgning om støtte fra Den Europæiske Unions Solidaritetsfond (oversvømmelser 2007) (C/2007/6038).

Blandt de vigtigste af de elementer, der indgår i vurderingen, kan nævnes følgende:

2.1. Det Forenede Kongerige: Oversvømmelser i juni/juli 2007

Ansøgningen blev forelagt Kommissionen den 20. august 2007 inden for fristen på 10 uger efter registreringen af den første skade den 12. juni 2007. Efter anmodning fra Kommissionens tjenestegrene forelagde de britiske myndigheder yderligere oplysninger, som blev modtaget den 26. oktober 2007.

Selv om oversvømmelserne fandt sted i forskellige egne af Det Forenede Kongerige (England, Nordirland og Wales) over en periode på flere uger, kan de i overensstemmelse med forordningen om Solidaritetsfonden betragtes som en enkelt katastrofe, da de skyldtes de ugunstige meteorologiske forhold, der gjorde sig gældende i Det Forenede Kongerige i sommeren 2007, præget af en bølge af usædvanligt kraftige regnfald, der førte til, at jorden ikke kunne optage mere vand, hvilket førte til oversvømmelser.

Der er tale om en naturkatastrofe. De britiske myndigheder anslog, at de samlede skader beløb sig til 4 612 mio. EUR, hvilket er lig med det tredjestørste beløb, der er opstået skade for, siden Solidaritetsfonden blev oprettet i 2002. Eftersom beløbet overstiger den grænse på 3 267 mio. EUR, der gælder, for at Det Forenede Kongerige kan få udbetalt støtte fra Solidaritetsfonden (dvs. 3 mia. EUR i 2002-priser), kan katastrofen betragtes som "en større naturkatastrofe" og falder dermed ind under hovedanvendelsesområdet for forordning (EF) nr. 2012/2002. Størrelsen af den finansielle bistand beregnes på grundlag af de samlede direkte skader. Den finansielle bistand kan kun anvendes til nødhjælpstiltag som defineret i artikel 3 i forordningen.

De britiske myndigheder har gjort opmærksom på de meget store skader, som man har oplevet i boligsektoren (over 2 mia. EUR), erhvervslivet (over 1 mia. EUR) og landbruget (over 700 mio. EUR). Herudover er der sket stor skade inden for vandforsynings-, spildevands-, transport- og undervisningssektoren. Ved hjælp af stikprøver foretaget af Det Fælles Forskningscenter, bl.a. på grundlag af data fra satellitbilleder, er det blevet bekræftet, at størrelsen af Det Forenede Kongeriges skadesanmeldelse var korrekt.

Udgifterne til nødhjælpstiltag, som er støtteberettigede i henhold til artikel 3, stk. 2, i forordning (EF) nr. 2012/2002, er af de britiske myndigheder anslået til 356,7 mio. EUR opdelt efter typer af tiltag. Ud fra oplysningerne fra de britiske myndigheder er det klart, at de faktiske omkostninger ved de støtteberettigede tiltag langt overskrider det beløb, der vil kunne opnås fra Solidaritetsfonden. Det vil blive præciseret i gennemførelsesaftalen, hvilke former for tiltag der rent faktisk vil blive finansieret via fonden.

De britiske myndigheder har meddelt, at de i de regioner, der får støtte, også har til hensigt at anvende midler fra strukturfondsprogrammerne for 2000-06 til dækning af udgifter i forbindelse med oversvømmelserne.

De britiske myndigheder har bekræftet, at de støtteberettigede tiltag, der er omtalt ovenfor, ikke er dækket af nogen forsikring.

Af ovenstående grunde foreslås det derfor at godkende, at ansøgningen fra Det Forenede Kongerige i forlængelse af oversvømmelserne i juni/juli 2007 vedrører en "større katastrofe", og at Solidaritetsfonden anvendes.

2.2. Finansiering

Det samlede, disponible årlige budget for Solidaritetsfonden er på 1 mia. EUR. I 2008 er ingen af midlerne blevet øremærket til tidligere anvendelser, således at der stadig er 1 mia. EUR til rådighed.

Eftersom solidaritet var den helt afgørende begrundelse for at oprette fonden, mener Kommissionen, at støtten fra fonden bør være progressiv. Det betyder, at den del af skaderne, der ligger over tærskelværdien (0,6 % af BNI eller 3 mia. EUR i 2002-priser, idet det laveste af beløbene anvendes), ifølge tidligere praksis bør støttes med en højere sats end skader under tærskelværdien. Den sats, der hidtil er blevet anvendt til beregning af bevillingerne til større katastrofer, er 2,5 % af de samlede direkte skader under tærskelværdien og 6 % af skaderne over tærskelværdien. Det foreslås, at de samme procentsatser anvendes i dette tilfælde.

Kommissionens forslag til bevillinger fra fonden er baseret på de oplysninger, der er forelagt af ansøgerne, og er som følger:

(EUR) |

Direkte skader | Tærskler | Beløb baseret på 2,5% | Beløb baseret på 6% | Samlet forslag til støtte |

Oversvømmelser i juni/juli 2007 i UK | 4 612 000 000 | 3 266 629 000 | 81 665 725 | 80 722 260 | 162 387 985 |

I alt | 162 387 985 |

Efter udbetalingen af dette erstatningsbeløb vil Den Europæiske Unions Solidaritetsfond stadig have mindst 25 % af sine midler til fordeling i årets sidste kvartal som krævet i artikel 4, stk. 2, i forordning (EF) 2012/2002.

3. Forvaltningsorganer inden for forskning

Med udgangspunkt i EF-traktatens artikel 166 vedtog Europa-Parlamentet og Rådet den 18. december 2006 afgørelse nr. 1982/2006/EF om Det Europæiske Fællesskabs syvende rammeprogram for forskning, teknologiske udvikling og demonstration (2007-13) – rammeprogrammet. Efterfølgende vedtog Rådet den 19. december 2006 særprogrammerne Kapacitet, Samarbejde, Ideer og Mennesker inden for forskning, teknologisk udvikling og demonstration – særprogrammerne.

I rammeprogrammet fastslås, at der skal oprettes et europæisk forskningsråd (ERC) med henblik på gennemførelse af særprogrammet Ideer. Ved afgørelse 2007/134/EF af 2. februar 2007 oprettede Kommissionen Det Europæiske Forskningsråd, hvorved der samtidig blev oprettet et videnskabeligt råd, og det blev meddelt, at der ville blive skabt en målrettet gennemførelsesstruktur i form af et forvaltningsorgan. Efter af have hørt Forskriftsudvalget for Forvaltningsorganer og underrettet budgetmyndigheden vedtog Kommissionen den 14. december 2007 afgørelse C/2007/6268 om oprettelse af Forvaltningsorganet for Det Europæiske Forskningsråd for særprogrammet Ideer vedrørende frontlinjeforskning, jf. Rådets forordning (EF) nr. 58/2003.

I sit forslag til rammeprogrammet meddelte Kommissionen desuden, at den havde til hensigt under Kommissionens ansvar at eksternalisere aktiviteter, der afstedkommer et stort antal små foranstaltninger. Der vil blive oprettet et forvaltningsorgan, som navnlig vil tage sig af Marie Curie-aktiviteterne, støtten til små og mellemstore virksomheder og administrative opgaver i relation til andre forskningsprojekter, herunder samarbejdsprojekter.

Den 14. november fandt det niende møde sted i Forskriftsudvalget for Forvaltningsorganer. Udvalget afgav en positiv udtalelse om Kommissionens udkast til afgørelse om oprettelse af et forvaltningsorgan for forskning med henblik på forvaltningen af bestemte områder af særprogrammerne Mennesker, Kapacitet og Samarbejde inden for forskning og om oprettelse af Det Europæiske Forskningsråds Forvaltningsorgan med henblik på forvaltning af særprogrammet Ideer inden for frontlinjeforskning, jf. Rådets forordning (EF) nr. 58/2003.

Europa-Parlamentets Budgetudvalg har fået meddelelse om resultaterne af dette møde og afgav en positiv udtalelse på sit møde den 27. november 2007.

Kommissionen vedtog den 14. december 2007 afgørelse C/2007/6262 om oprettelse af et forvaltningsorgan for forskning til forvaltning af visse områder af Fællesskabets særprogrammer Mennesker, Kapacitet og Samarbejde inden for forskning, jf. Rådets forordning (EF) nr. 58/2003.

Dette forslag drejer sig om oprettelse af budgetposterne med henblik på bevilling af støtte til disse to organer:

08 01 04 30 Forvaltningsorganet for Det Europæiske Forskningsråd (ERCEA)

08 01 04 31 Forvaltningsorganet for Forskning (REA)

Der anmodes ikke om yderligere bevillinger i forbindelse med oprettelsen af disse to nye budgetposter. Bevillingerne vil blive trukket fra bevillingerne på de budgetposter, der drejer sig om støtte til de berørte politikområder:

02 01 05 Udgifter til støttefunktioner i forbindelse med forskningsaktiviteter inden for politikområdet erhvervspolitik

06 01 05 Udgifter til støttefunktioner i forbindelse med forskningsaktiviteter inden for politikområdet energi og transport

08 01 05 Udgifter til støttefunktioner i forbindelse med foranstaltninger inden for politikområdet forskning

09 01 05 Udgifter til støttefunktioner i forbindelse med forskningsaktiviteter inden for politikområdet informationssamfundet og medier

Besparelser som følge af organernes oprettelse vil blive brugt til at øge driftsbevillingerne til de tilsvarende programområder. I 2008 vil driftsbevillingerne således blive øget på følgende områder:

02 04 01 01 Rumforskning

02 04 01 02 Sikkerhedsforskning

08 10 01 Ideer

3.1. Forvaltningsorganet for Det Europæiske Forskningsråd (ERCEA)

I 2008 foreslås det, at der afsættes 19 994 000 EUR i både forpligtelses- og betalingsbevillinger under budgetpost 08 01 04 30. Beløbet vil blive fratrukket budgetpost 08 01 05. De nærmere detaljer er som følger:

Post | Titel | Beløb (EUR) | Anmærkninger |

08 01 05 01 | Udgifter til forskningspersonale | 1 591 000 | 20 tjenestemænd udstationeret af Kommissionen |

08 01 05 03 | Andre administrationsudgifter inden for forskning | 18 403 000 | Andet personale, ERCEA's infrastruktur, administration og forvaltning i forbindelse med særprogrammet Ideer |

I alt | 19 994 000 |

Beregningerne er baseret på personaleudgifterne i 2007 indekseret med 2 % pr. år. Fordelt efter kategori var udgifterne i 2007 som følger: midlertidigt ansatte 0,117 mio. EUR, kontraktansatte 0,063 mio. EUR, udstationerede nationale eksperter 0,068 mio. EUR. 2008-udgifterne er beregnet ud fra den antagelse, at ERCEA-personalet i gennemsnit gør tjeneste i otte måneder.

Overførslen af arbejdsopgaver til ERCEA forventes at medføre besparelser på 84 085 000 i perioden 2008-13. Det foreslås, at driftsbevillingerne til budgetpost 08 10 01 (Ideer) i 2008 forhøjes med 3 619 000 EUR, samtidig med at budgetpost 08 01 05 (Udgifter til støttefunktioner i forbindelse med foranstaltninger inden for politikområdet forskning) reduceres med 3 619 000 EUR:

Post | Titel | Beløb (EUR) |

08 10 01 | Ideer | 3 619 000 |

08 01 05 | Udgifter til støttefunktioner i forbindelse med foranstaltninger inden for politikområdet forskning | -3 619 000 |

3.2. Forvaltningsorganet for forskning (REA)

I 2008 foreslås det, at der afsættes 14 601 000 EUR i både forpligtelses- og betalingsbevillinger under budgetpost 08 01 04 31. Dette beløb trækkes fra budgetposterne 02 01 05, 06 01 05, 08 01 05 og 09 01 05. De nærmere detaljer er som følger:

Post | Titel | Beløb (EUR) | Anmærkninger |

02 01 05 01 | Udgifter til forskningspersonale | 60 000 | 1 tjenestemand udstationeret af Kommissionen |

02 01 05 03 | Andre administrationsudgifter inden for forskning | 1 809 000 | Andet personale, REA's infrastruktur, administration og forvaltning i forbindelse med de erhvervspolitiske foranstaltninger under særprogrammet Samarbejde |

06 01 05 03 | Andre administrationsudgifter inden for forskning | 256 000 | Andet personale, REA's infrastruktur, administration og forvaltning i forbindelse med de energi- og transportpolitiske foranstaltninger under særprogrammet Samarbejde |

08 01 05 01 | Udgifter til forskningspersonale | 715 000 | 12 tjenestemænd udstationeret af Kommissionen |

08 01 05 02 | Eksternt personale inden for forskning | 64 000 | Bevillinger svarende til 2 stillinger for kontraktansatte, som er blevet nedlagt efter overførslen af arbejdsopgaver til REA |

08 01 05 03 | Andre administrationsudgifter inden for forskning | 10 771 000 | Andet personale, REA's infrastruktur, administration og forvaltning i forbindelse med de forskningspolitiske foranstaltninger under særprogrammerne Kapacitet, Samarbejde og Mennesker |

09 01 05 03 | Andre administrationsudgifter inden for forskning | 926 000 | Andet personale, REA's infrastruktur, administration og forvaltning i forbindelse med politikken for informationssamfundet og medier under særprogrammerne for Samarbejde og Kapacitet |

I alt | 14 601 000 |

Beregningerne er baseret på personaleudgifterne i 2007 indekseret med 2 % pr. år. Fordelt efter kategori var udgifterne i 2007 som følger: midlertidigt ansatte 0,117 mio. EUR, kontraktansatte 0,063 mio. EUR, udstationerede nationale eksperter 0,068 mio. EUR. 2008-udgifterne er beregnet ud fra den antagelse, at REA-personalet i gennemsnit gør tjeneste i 6 måneder.

Overførslen af arbejdsopgaver til REA forventes at medføre besparelser på 76 571 000 EUR i perioden 2008-13. I 2008 foreslås det, at driftsbevillingerne forhøjes for budgetpost 02 04 01 01 (Rumforskning) med 3 672 000 EUR og budgetpost 02 04 01 02 (Sikkerhedsforskning) med 3 327 000 EUR, samtidig med at bevillingerne til budgetpost 02 01 05 (Udgifter til støttefunktioner i forbindelse med forskningsaktiviteter inden for politikområdet erhvervspolitik) nedskæres med 6 999 000 EUR:

Post | Titel | Beløb (EUR) |

02 04 01 01 | Rumforskning | 3 672 000 |

02 04 01 02 | Sikkerhedsforskning | 3 327 000 |

02 01 05 01 | Udgifter til forskningspersonale | -3 340 000 |

02 01 05 02 | Eksternt personale inden for forskning | -1 700 000 |

02 01 05 03 | Andre administrationsudgifter inden for forskning | -1 959 000 |

4. ÆNDRING AF FRONTEX-AGENTURETS STILLINGSFORTEGNELSE

Budgetmyndigheden har med henblik på 2008 afsat yderligere 30 mio. EUR til Det Europæiske Agentur for Forvaltning af Det Operative Samarbejde ved EU-medlemsstaternes Ydre Grænser (FRONTEX) (2,8 mio. EUR til administration og 27,2 mio. EUR til driftsudgifter). Det er lig med en stigning på 79 % i forhold til Kommissionens foreløbige forslag til budget for 2008.

FRONTEX har følgelig revideret sit arbejdsprogram for 2008, hvorefter det blev sendt til bestyrelsen den 12. november 2007. De supplerende bevillinger vil medføre en væsentlig stigning i FRONTEX' arbejdsbyrde. Det nuværende personale er ifølge vurderingerne ikke tilstrækkeligt til at klare denne stigning og forlængelsen af visse operative opgaver. Det er derfor nødvendigt at ændre stillingsfortegnelsen for 2008, så FRONTEX bliver i stand til at gennemføre det reviderede arbejdsprogram på korrekt vis.

Som en konsekvens heraf foreslås det, at stillingsfortegnelsen for 2008 forhøjes fra de nuværende 69 til 94 stillinger, jf. FRONTEX-bestyrelsens beslutninger af 20. september (-1 AD9 og +1 AD8) og 7. november 2007 (+25 stillinger). De supplerende stillinger vil hovedsagelig blive afsat til driftsopgaver (17 stillinger). De foreslåede ændringer kræver ingen ekstra bevillinger, da de nødvendige ekstra administrationsbevillinger allerede var blevet godkendt i 2008-budgettet.

5. Galileoprogrammet – Administrativ forvaltning

Som følge af det ændrede forslag til Europa-Parlamentets og Rådets forordning om den videre gennemførelse af de europæiske satellitnavigationsprogrammer Egnos og Galileo (KOM(2007)535 endelig) er der blevet oprettet en ny budgetpost for udgifter til administrativ forvaltning. Denne budgetpost var imidlertid ikke med i det foreløbige budgetforslag for 2008 og blev ikke oprettet under budgetproceduren.

Det foreslås derfor, at der oprettes en budgetpost 06 01 04 12 (Galileoprogrammet – udgifter til administrativ forvaltning). Under budgetposten opføres 2 mio. EUR i såvel forpligtelses- som betalingsbevillinger, som vil blive taget fra budgetpost 06 02 10 (driftsudgifter til Galileoprogrammet).

På vegne af EU, som ejer systemet, vil Europa-Kommissionen bl.a. have ansvaret for at sikre, at EU's politiske og internationale forpligtelser overholdes, og at de overordnede systemspecifikationer og –krav fastlægges gennem indgåelse af aftaler. Med henblik på gennemførelsesfasen bør Kommissionen iværksætte et integreret risikostyringsprogram på alle niveauer af programmet og træffe de nødvendige strukturforanstaltninger, så det bliver muligt at konstatere, kontrollere, forebygge og overvåge mulige risici.

Med henblik herpå skal Kommissionen indføre de nødvendige redskaber og sikre sig, at den råder over de krævede ressourcer, bl.a. med hensyn til assistance, som der er behov for ved udførelsen af disse opgaver. Europa-Kommissionen vil derfor blive vejledt af eksperter og seniormedarbejdere fra områder som f.eks. projektstyring, rumfart, finansspørgsmål og markedsføring af teknologi; disse personer vil samtidig optræde som uafhængige evaluatorer af programmet.

6. Ekstraordinære kriseudgifter

Kommissionen har iværksat en beredskabsplan, som skal sikre, at dens tjenestegrene kan fortsætte med at fungere i tilfælde af alvorlige forstyrrelser. Der er blevet fastlagt nogle procedurer, som skal gøre det lettere og hurtigere at afholde hastende udgifter (samtidig med at indtægterne stadig inddrives) under overholdelse af bestemmelserne i finansforordningen og gennemførelsesbestemmelserne for De Europæiske Fællesskabers almindelige budget.

Kommissionen kan imidlertid som følge af udgifter i en erklæret krisesituation blive nødt til her og nu at finansiere ekstraordinære udgifter, som der ikke er dækning for i dets normale administrationsbudget.

Det foreslås derfor, at der i budgettets sektion III oprettes en særlig budgetpost under nummer 27 01 11 (Ekstraordinære kriseudgifter), som skal anvendes til at dække alle former for administrationsudgifter, som ellers ikke er omfattet af budgettet.

Eftersom Kommissionens administrationsbudget i forvejen dækker næsten alle former for udgifter, som kan opstå i forbindelse med en krise, vil den nye budgetpost være begrænset til udgifter, som (i) opstår under krisen, og (ii) som ikke kan henregnes til nogen af de andre budgetposter for administration, og (iii) budgetmyndigheden skal umiddelbart efter krisens afslutning have oplysning om, hvori udgiften præcis består.

Ifølge Kommissionen vil det være tilstrækkeligt at opføre et p.m. under den foreslåede budgetpost, da udgiften kun forventes at få marginal betydning i forhold til Kommissionens samlede administrationsbudget, og der samtidig er tale om en hypotetisk udgift.

Når der er et erklæret behov, vil bevillingerne til denne budgetpost blive overført fra budgettets afsnit 27 (Budget), konto 27 01 02 19 (Andre administrationsudgifter — ikke-decentraliseret forvaltning). Hvis der er behov for større beløb, end der er til rådighed under denne budgetpost, fremlægger Kommissionen et forslag om den nødvendige overførsel for budgetmyndigheden.

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/underudgiftsområde | Finansiel ramme 2008 | Budgettet 2008 | FFÆB 1/2008 | 2008-budgettet + ÆB 1/2008 |

|FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Samhørighed for vækst og beskæftigelse |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | I alt | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Margen[4]

| | |-188 941 445 | | | |-188 941 445 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | I alt | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Margen | | |3 758 876 504 | | | |3 758 876 504 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |747 000 000 | |728 034 000 |533 196 000 | | |728 034 000 |533 196 000 | |3b. Unionsborgerskab |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | I alt | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Margen[5]

| | |19 123 000 | | | |19 123 000 | | | 4. EU SOM GLOBAL PARTNER[6]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Margen | | | -70 000 000 | | | | -70 000 000 | | | 5. ADMINISTRATION[7]

|7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Margen | | | 173 139 765 | | | | 173 139 765 | | | 6. KOMPENSATION | 207 000 000 | |206 636 292 | 206 636 292 | | |206 636 292 | 206 636 292 | | Margen | | | 363 708 | | | | 363 708 | | | I ALT | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Margen | | |3 692 561 532 | 9 650 459 388 | | |3 692 561 532 | 9 650 459 388 | |

[1] EFT L 248 af 16.9.2002, s. 1.

[2] EUT L 390 af 30.12.2006, s. 1.

[3] Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002).

[4] Den Europæiske Globaliseringsfond (EGF) er ikke medtaget ved beregningen af margenen under udgiftsområde 1a.

[5] Beløbet for Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[6] Ved beregning af margenen for udgiftsområde 4 for 2008 er ikke medregnet bevillingerne til nødhjælpsreserven.

[7] Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme for 2007-2013 med et beløb på 77 mio. EUR for personalets bidrag til pensionsordningen.